Դասղեկ

Դասղեկ, դասարանի ղեկավար, հանրակրթական դպրոցի ուսուցիչ, որը կատարում է դասարանի աշակերտական կոլեկտիվի պատասխանատու կազմակերպչի պարտականությունը։ Դասղեկի պաշտոնը խորհրդային շրջանի դպրոցում հաստատվել է 1930-ական թվականներին։ Հիմնական պարտականությունները սահմանված էին միջնակարգ հանրակրթական դպրոցների կանոնադրությամբ։ 

Դաստիարակչական աշխատանք է կատարում մյուս ուսուցիչների հետ համագործակցած։ Նպաստում է մանկավարժական ընդհանուր պահանջների իրականացմանը։ Երեկոյան (հեռակա) հանրակրթական միջնակարգ դպրոցներում դասղեկը սերտ կապ է պահում այն հիմնարկությունների հետ, որտեղ աշխատում են սովորողները։ 

Դասղեկի պաշտոնը գոյություն ունի նաև միջնակարգ մասնագիտական և պրոֆեսիոնալ տեխնիկական ուսումնական հաստատություններում։ Դասղեկին նշանակում է տնօրենը։ 

Կրթություն և ուսուցչի մասնագիտություն